ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Στρέψε το βλέμμα αλλού
Αυτή η σειρά θα σου χαλάσει τη βραδιά Και τη ζωή και τη μέρα
Κάθε επεισόδιο Είναι εξαιρετικά αποκαρδιωτικό
Γι' αυτό στρέψε το βλέμμα αλλού
Οι Μποντλέρ πάνε σε ξενοδοχείο Να κατασκοπεύσουν στο λόμπι
Ένα τσούρμο κακών ανθρώπων Που 'χουν τον φόνο για χόμπι
Φαίνεται ότι ο Κόμης Όλαφ Τελικά θα δικαστεί
Μα ο θεατής θα απορεί Γιατί να μας εμπιστευτεί;
Απλώς στρέψε το βλέμμα αλλού
Μόνο φρίκη
Και ταλαιπωρίες ακολουθούν
Ρώτα συνετούς ανθρώπους "Να το δω;"
Και θα σου πουν
Στρέψε το βλέμμα αλλού
Η ΠΡΟΤΕΛΕΥΤΑΙΑ ΠΑΓΙΔΑ: ΜΕΡΟΣ ΠΡΩΤΟ
Στρέψε το βλέμμα αλλού
ΓΙΑ ΤΗΝ ΜΠΕΑΤΡΙΣ
ΚΑΝΕΙΣ ΔΕΝ ΜΠΟΡΕΣΕ ΝΑ ΣΒΗΣΕΙ ΤΗΝ ΑΓΑΠΗ ΜΟΥ,
ΟΥΤΕ ΚΑΙ ΤΟ ΣΠΙΤΙ ΣΟΥ.
Εκτός κι αν γεννηθήκατε χθες, οπότε καλωσόρισες στον κόσμο, μωράκι,
πιθανώς έχετε παρατηρήσει ότι συχνά τα φαινόμενα απατούν.
Η επιφάνεια μιας λίμνης φαίνεται ήρεμη, ενώ από κάτω υπάρχουν κρυμμένα μυστικά.
Ο κόσμος μοιάζει με μια λίμνη.
Ακόμα και η παραμικρή πράξη, όπως το να ρίξετε μια πέτρα...
μπορεί να μεταδοθεί ως κύμα, αλλάζοντας τον κόσμο.
Με λένε Λέμονι Σνίκετ
και σας συνιστώ να πετάξετε τη διαδικτυακή συσκευή σας σε λίμνη.
Ο κόσμος σας θα γίνει καλύτερος,
αφού δεν θα δείτε τη λυπητερή ιστορία των ορφανών Μποντλέρ.
Θα γλιτώσετε από την τραγική υπόθεση του ξενοδοχείου Ντενουμάν.
Και δεν θα συναντήσετε τους ύποπτους χαρακτήρες που μένουν εδώ,
μερικοί από τους οποίους, μετά λύπης μου αναφέρω
ότι μπορεί να σας είναι ήδη γνωστοί.
Με προσοχή, παρακαλώ.
Υπάρχει γραφομηχανή μέσα.
Τα πράγματα δεν είναι όπως φαίνονται.
Φαίνεται ότι τρέχω επικίνδυνα,
επειδή οδηγώ ταξί κι αδιαφορώ για τους κανόνες ασφαλούς οδήγησης,
μα θέλω να ξεφύγω από αυτόν που μας ακολουθεί.
Μας ακολουθούν;
Υποψιάζομαι ότι είναι δυο αχρείοι
-που είδα σε ένα βουνό. -Κι εμείς ήμασταν εκεί.
Ξέρω πού ήσασταν, Κλάους.
Μακάρι να σας είχα βοηθήσει,
αλλά μετά το σχίσμα είχαμε φωτιές που δεν προλαβαίναμε να σβήσουμε.
-Αυτά κάηκαν πρόσφατα. -Οι εχθροί μας ξεθαρρεύουν.
Μα η πορεία των πραγμάτων θα αλλάξει, όπως και του αμαξιού. Κρατηθείτε.
Θα έχετε πολλές ερωτήσεις. Ήθελα να τα πούμε χαλαρά σε ένα γεύμα,
αλλά οι δικοί μας φτάνουν στο Τελευταίο Ασφαλές Μέρος.
Θα αρκεστείτε σε σύντομη ενημέρωση και πικνίκ στο πίσω κάθισμα.
Έχει ένα καλάθι στο πάτωμα.
Είπες ότι σε λένε Κιτ Σνίκετ. Γνωρίσαμε τον Ζακ.
Ήταν αδελφός μου.
Είναι ο λόγος που θέλω βοήθεια. Έλαβα αυτό το τηλεγράφημα, με οδηγίες
για να πάμε στο Ντενουμάν την Πέμπτη. Έχει τα αρχικά του αδελφού μου, ΖΣ.
Το λάβαμε κι εμείς. Αλλά δεν είναι από τον Ζακ, αυτός...
Ναι, Μποντλέρ.
Το ξέρω ότι ο Ζακ πέθανε.
Προσπαθήσατε να τον σώσετε.
Μάλλον κάποιος τον παριστάνει, για να μας συγκεντρώσει όλους.
Ίσως είναι παγίδα.
Θες να δεις αν ο ΖΣ είναι φίλος ή εχθρός.
-Ξέρετε τι είναι ο φλανέρ; -Κάποιος που παρατηρεί, σαν κατάσκοπος.
Μπράβο. Τα παιδιά είναι καλοί φλανέρ, γιατί περνούν απαρατήρητα.
Υπάρχει ψεύτικος πάτος στο καλάθι. Σηκώστε τον.
-Στολές; -Μεταμφιέσεις.
Θέλω τη βοήθειά σας.
Θέλω να μπείτε στο ξενοδοχείο προσποιούμενοι τους γκρουμ
και να μάθετε ποιος είναι ο ΖΣ πριν την Πέμπτη.
Έχω έναν δικό μου που τα κανόνισε.
Δεν μένει παρά να πείτε ναι.
Ότι θα πάτε εθελοντές.
Φυσικά θα πάμε.
Να τοι πάλι.
Δεν σκόπευα να έρθω από δω, αλλά φτάσαμε. Στο Τελευταίο Ασφαλές Μέρος.
Στο ξενοδοχείο Ντενουμάν.
Εκεί είναι η συνάντηση του ΠΣΕ.
Εντυπωσιάσου όσο θέλεις.
Το ήξερες ήδη;
Ο ΖΣ;
Μη μου πεις.
Σίγουρα δεν ξέρεις για το απίστευτα θανατηφόρο λαχανικό
που έχω στα χέρια μου.
Αν ο μύκητας είναι λαχανικό.
Είναι έστω φυτό;
Εμπρός;
Ευχαρίστησε για το υποβρύχιο!
Το έκλεισαν.
Μην επιζητάς τόσο την αποδοχή. Μου θυμίζεις τον άντρα μου.
Δεν επιζητώ την αποδοχή.
Θέλω να κάνω κάτι μεγάλο, για να εντυπωσιαστούν
και να μετανιώσουν για ό,τι είπαν για μένα. Καμία σχέση!
Πάμε στο υποβρύχιο.
-Θέλω να ξεσπάσω στον Χούκι. -Σου στέλνει αυτό εδώ.
Πώς σου το έδωσε;
Αυτός κι η τριγωνομάτα είναι φυλακισμένοι.
-Όχι πια. -Τι; Δώσ' το μου!
Ο ειδικός αγγελιοφόρος παίρνει ειδικό φιλοδώρημα.
Πάρε αυτήν την πέτρα.
Προτιμώ πετράδια.
Κι εγώ ήσυχα κοριτσάκια,
ώστε να μη με κουράζουν με τις απαιτήσεις τους
και τα χτυπήσω με την πέτρα.
"Συγγνώμη, αφεντικό". Τι σημαίνει αυτό;
Όχι! Απήγαγε τους Χιονοπροσκόπους που απαγάγαμε!
Κι εκείνο τον Φιλ.
Με ποιον θα παίζω την κτηνίατρο τώρα;
-Ευτυχώς ήταν νοικιασμένο. -Ο Χούκι είναι σκάρτος.
Επειδή δεν έχει χέρια;
Ας φύγει.
Δεν με νοιάζει.
Πήραμε ό,τι θέλαμε από αυτόν.
Θέλαμε να μας πάει στο ξενοδοχείο.
-Θα πάμε με το Όλαφ. -Καρμελίτα Δύο το λένε.
Το λένε Όλαφ.
Το λένε Καρμελίτα Δύο!
Το συζητάμε στον δρόμο.
Να την εμπιστευτούμε;
Έκανε τουλάχιστον εννέα τροχαίες παραβάσεις,
μπήκε σε θάμνους και μας έκανε κατασκόπους.
-Τη συμπαθώ. -Κι εγώ.
Κι εγώ.
Να ο Φρανκ Ντενουμάν. Είναι ο ένας διευθυντής.
Είναι δικός μας, εμπιστοσύνης.
Χρειάζομαι νέα γυαλιά, τα βλέπω διπλά.
Είναι ο δόλιος αδελφός του, ο Έρνεστ. Μην τον εμπιστεύεστε.
Το σχίσμα χώρισε πολλά αδέλφια.
Να θυμάστε, ο Φρανκ με Φ είναι φίλος.
Ο Έρνεστ με Ε είναι εχθρός.
Πώς θα τους ξεχωρίζουμε;
Δυστυχώς, ο μόνος τρόπος είναι η στενή παρακολούθηση.
Προσέξτε τι θα τους πείτε. Αν μάθει τα σχέδιά μας ο κακός...
θα κινδυνεύσουμε.
Έστειλα μήνυμα στον Φρανκ. Θα είναι στο λόμπι.
Εκτός αν το υπέκλεψε ο Έρνεστ.
-Δεν θα έρθεις; -Έχω άλλη αποστολή.
Θα γυρίσω απόψε.
Αν ανακαλύψετε ότι τελικά δεν είστε ασφαλείς εδώ,
θα στείλουμε σήμα στο ΠΣΕ. Καταλάβατε;
Μεταμφιεστήκαμε σε γκρουμ,
για να δούμε αν ο ΖΣ είναι κακός ή εθελοντής.
Ο διευθυντής Φρανκ θα μας βοηθήσει, ο Έρνεστ θα μας εμποδίσει.
Σήμα στο ΠΣΕ.
Τέλεια. Θέλετε κάτι άλλο;
-Έχασα την κορδέλα μου. -Έχω πάντα μια δεύτερη.
Κι η μαμά σας έδενε τα μαλλιά της για να σκεφτεί.
Κι ο πατέρας σας έφτιαχνε έτσι τα γυαλιά του.
Μου τους θυμίζετε τόσο πολύ!
Απίστευτο που πήγαιναν σε αποστολές.
Έκαναν πολλές γενναίες πράξεις.
Χωρίς αυτούς, το ΠΣΕ θα διαλυόταν μετά το σχίσμα.
Το έχουμε ακουστά, αλλά δεν ξέρουμε γιατί έγινε.
Όλα άρχισαν μια βραδιά στην Όπερα. Παιζόταν Η Δύναμη του Πεπρωμένου.
Με το όπλο που εκπυρσοκροτεί και σκοτώνει κάποιον;
Είναι τραγική όπερα.
Συγγνώμη για τη μελαγχολία. Είναι επειδή είμαι ταραγμένη και έγκυος.
Καλή τύχη, Μποντλέρ. Τα λέμε το βράδυ. Σας παρακαλώ να προσέχετε.
Ήλπιζα να σε δω προτού φύγω.
-Εγώ ήλπιζα να μείνεις. -Θα έρθω το βράδυ.
Κι αν όλα πάνε καλά, θα έχουμε τη ζαχαριέρα.
-Θα τελειώσει μια για πάντα αυτό. -Και μετά;
Εσύ, εγώ...
ένα τροπικό νησί και αυτή.
Αυτή; Είναι γεγονός;
Μόνο ένα προαίσθημα.
Δεν θα ξαναχωριστούμε. Μόνο για τουαλέτα, δουλειά,
κι όταν δεν θέλουμε να δούμε την ίδια ταινία.
Τα λέμε απόψε.
Χαιρετισμούς στον Φρανκ.
Τα ίχνη ενός πικνίκ ή μυστικής συνάντησης πρέπει να εξαλείφονται,
για να μην προσελκύουν δυσάρεστους επισκέπτες ή...
μυρμήγκια.
Λέμονι.
Νόμιζα ότι είχες πεθάνει.
Γεια σου, Κιτ.
Θα με πας κάπου;
Αυτός στο πίσω κάθισμα του ταξί είμαι εγώ
πριν από πολλά χρόνια, τότε που ήμουν νεότερος και αφελέστερος.
Αν γύριζα τον χρόνο πίσω,
θα μου έλεγα ότι καλό το ανοιχτό γκρι, αλλά...
κρύβεσαι πιο εύκολα με σκούρα ρούχα.
Θα μου έλεγα ότι θα μάθω κακά νέα
για κάποιον που αγαπώ πάρα πολύ.
Και θα μου έλεγα να μείνω στο ξενοδοχείο Ντενουμάν,
αντί να φύγω με ταξί με την αδελφή μου. Όμως...
δεν μπορώ να αλλάξω το παρελθόν,
ούτε να σταματήσω εκείνο το ταξί που φεύγει.
-Δύσκολο να βρούμε τον ΖΣ εδώ. -Είναι καλό που είναι μεγάλο ξενοδοχείο.
-Αν έρθει ο Κόμης, δεν θα μας βρει εύκολα. -Αχθοφόρε! Πάρε τις αποσκευές επάνω.
Και το Καρμελίτα Δύο στην ταράτσα.
Ευχαριστώ.
Πρέπει να πείσουμε τυχόν φλανέρ
ότι είμαστε μια νορμάλ οικογένεια σε διακοπές.
Δεν μένω σε τουρτομυριστικό μέρος. Πάμε στη Μικρή Ξωτικοχώρα.
Πες στο κοριτσάκι σου να πάψει να τραβάει την προσοχή.
Αν της αφιέρωνες χρόνο, δεν θα τα έκανε αυτά.
Οι γονείς μου με πήγαιναν όπου ήθελα.
Σπουδαίοι γονείς. Ούτε τα λύτρα δεν πλήρωσαν.
Ο πατέρας σου έχει άγχος για τη δουλειά. Θα πάμε διακοπές σύντομα, σ' το υπόσχομαι.
Ναι, πες της ψέματα, τέλεια.
Χρειάζομαι ένα ποτό.
Εσείς!
Γκρουμ.
Βρείτε τον διευθυντή και πείτε του να φέρει κρασί στο δωμάτιο.
Κάτι κόκκινο. Όπως σοβινιόν μπλαν.
Μάλιστα.
Ο διευθυντής είναι μαζί μας. Ο ένας τουλάχιστον.
Άκουσα ότι έχει σπα. Τέλεια, χρειάζομαι πίλινγκ.
Διαλέγεις τίνος το πρόσωπο θα γδάρεις ή είναι στην τύχη;
-Δεν νομίζω ότι γίνεται έτσι. -Χρειάζομαι εκτόνωση,
αν θέλεις να είμαι επικεφαλής...
Όχι στο λόμπι!
Μας βλέπουν πολλοί.
Θα τα πούμε στο δωμάτιο.
Δεν πάω στο δωμάτιο.
Είμαι ένα αξιολάτρευτο, όμορφο, χαριτωμένο, άψογο κορίτσι
και θα πάω στην πισίνα.
-Γιατί δεν τη στέλνουμε στους γονείς της; -Τους κάψαμε μαζί με το σπίτι.
-Τι είπες; -Τίποτα, αγάπη μου.
-Δεν μας κατάλαβε. -Είδε μόνο τις στολές.
Πολλοί φέρονται στο προσωπικό σαν να μην υπάρχει.
Λες ο Κόμης να παριστάνει τον ΖΣ;
Δεν ξέρω, αλλά δεν ήρθε για καλό. Πρέπει να βρούμε τι σχεδιάζουν.
Κρυφακούτε τους πελάτες;
Τη δουλειά μας κάνουμε.
Μάλλον είστε οι νέοι γκρουμ. Καλωσορίσατε. Είμαι ο ένας διευθυντής.
-Ο Φρανκ ή ο Έρνεστ; -Ναι.
Χαίρομαι που ήρθατε, παρότι εσύ είσαι κοντή,
γιατί έχουμε έλλειψη προσωπικού. Ελάτε.
Η δουλειά του γκρουμ είναι να εξυπηρετεί. Σαν εθελοντής.
Τι σημαίνουν οι αριθμοί; Δεν μπορεί να υπάρχουν 999 δωμάτια.
Ενδιαφέρουσα ερώτηση. Εσύ ξέρεις;
Έφτασαν κάτι αποσκευές,
αλλά ο πελάτης θα έρθει την Πέμπτη.
Την Πέμπτη;
Συγγνώμη, γκρουμ.
-Ήταν ο Φρανκ; -Είπε για εθελοντές. Ίσως ήταν κώδικας.
-Ό,τι είπε ήταν σαν κώδικας. -Μάλλον είστε οι νέοι γκρουμ.
Καλωσορίσατε. Είμαι ο ένας διευθυντής.
Ο Φρανκ ή ο Έρνεστ;
Ναι. Πάνω στην ώρα.
Περιμένουμε πολλούς πελάτες ως την Πέμπτη.
-Ξέρετε γιατί; -Μάλλον.
-Μου λέτε; -Ενδιαφέρουσα ερώτηση.
Έξυπνη απάντηση. Ποιον να εμπιστευτείς; Υπάρχουν πολλοί κακοί στον κόσμο.
Αργά ή γρήγορα κάποιοι θα έρθουν κι εδώ.
Ήρθε η Ημερήσια Ακριβολογία με νέα για τους δολοφόνους.
Δολοφόνους;
Συγγνώμη, γκρουμ.
Ο Έρνεστ ήταν. Αυτό με τους κακούς ήταν σαν απειλή.
Αν ήταν προειδοποίηση; Μπερδεύτηκα.
-Πώς θα βρούμε κάποιον εδώ; -Θα σας πω εγώ.
Βρίσκετε κάποιον, όπως βρίσκετε βιβλία στη βιβλιοθήκη,
γιατί το ξενοδοχείο δεν είναι οργανωμένο σαν ξενοδοχείο, αλλά σαν βιβλιοθήκη.
Η βιβλιοθήκη είναι οργανωμένη βάσει αριθμητικού συστήματος.
Οι πελάτες του ξενοδοχείου τοποθετούνται σαν να ήταν βιβλία στα ράφια.
Άρα, οι εργαζόμενοι αποστηθίζουν τον κατάλογο.
Δωμάτιο 610. Για τους πελάτες του υγειονομικού τομέα.
Στο 332, χρηματοοικονομικά.
-Αυτό δεν έχει αριθμό. -Είναι ο χώρος ηλιοθεραπείας στην ταράτσα.
Αυτοί δεν νοιάζονται για τη βιβλιοθηκονομία,
άρα ούτε και για τη θέση τους.
Τρία δωμάτια καλούν.
Δεν μπορείτε να πάτε όλοι και στα τρία. Χωριστείτε, Μποντλέρ.
-Μας ξέρετε; -Είστε ο Φρανκ;
Ενδιαφέρουσα ερώτηση.
Ώρα για δουλειά.
Είναι αδύνατον να είναι κανείς σε τρία μέρη ταυτόχρονα,
εκτός αν βλέπει τηλεοπτικό πρόγραμμα.
Όποιος βλέπει τηλεοπτικό πρόγραμμα δεν χρειάζεται να επιλέξει
μεταξύ της μυστηριώδους συνάντησης της Σάνι στον τρίτο...
της ανακάλυψης μιας παράξενης συνωμοσίας από τον Κλάους στον έκτο...
και του επικίνδυνου διλήμματος της Βάιολετ στην ταράτσα.
Μπορεί να τα δει και τα τρία.
Απλώς, όχι ταυτόχρονα.
Σε κανέναν δεν πάει το μουστάκι. Θα είμαι ο πρώτος.
Γιούχου, φιλάρες!
Είμαι καουμπόι υπερήρωας πειρατής με μπάλα.
Βέβαια, καλή μου.
Εξερευνά την αγορίστικη πλευρά της. Δεν είναι αξιολάτρευτη;
Ως υποδιευθυντής του Πράφροκ,
ξέρω ότι ήταν πάντα αξιολάτρευτη.
Τώρα, είναι αξιολάτρευτο αγοροκόριτσο.
Είναι ένας προσβλητικός όρος
για όσες δεν ανταποκρίνονται στις προσδοκίες των άλλων.
"Είναι ένας προσβλητικός όρος για όσες δεν..."
Ποιος τολμά να ταράζει μια ιδιοφυΐα;
Ο γκρουμ. Άργησες. Χτύπησα πριν από δύο λεπτά.
-Τι θέλετε; -Μη μου απευθύνεις τον λόγο.
Δεν μιλάω με υπηρέτες, όπως δεν φοράω σεμνά ρούχα.
Μιλάτε σε υπηρέτη τώρα.
Δεν ρώτησα τη γνώμη σου.
Σε φώναξα για να δώσεις στο αξιολάτρευτο κορίτσι στο σκάφος
ό,τι επιθυμεί.
Κοιτάξτε όλοι πώς θα βάλω καλάθι.
Γκρουμ, θέλω χωνάκι παγωτού με τρούφα σε έντονο ροζ,
μπανάνες και σορμπέ λεμόνι. Έχω δυσανεξία στη λακτόζη.
Ήρθαμε με την κόρη μου σε απόρρητη αποστολή.
Όχι να το παινευτώ, αλλά δεν είμαι μόνο υποδιευθυντής,
είμαι και αντιπρόεδρος του φαν κλαμπ της Εσμέ Σκουάλορ, ο νούμερο ένα φαν σου.
Αυτό είναι πολύ γλυκό.
Αλλά δεν δίνω αυτόγραφα.
Θέλω να μου πεις για την απόρρητη αποστολή.
Έχω διαβάσει τα πάντα για σένα στην Ημερήσια Ακριβολογία.
Είσαι τόσο λαμπερή και σημαντική! Μου θυμίζεις εμένα.
Πες μου, ποια είναι τα σχέδιά σου;
Είναι απόρρητα. Αλλά θα είναι το πιο ιν κοκτέιλ πάρτι που έγινε εδώ.
Ένα κοκτέιλ πάρτι!
Ο κόσμος θα ενθουσιαστεί. Κάποιοι θα πάθουν έμφραγμα.
Το ελπίζω. Σίγουρα θα είναι μεγάλη έκπληξη.
-Τι είδους έκπληξη; -Αν σου πω, δεν θα είναι έκπληξη.
Δεν κρυφάκουγα, αλλά είμαι μέλος του φαν κλαμπ
και θέλω να μάθω για την έκπληξη στο πάρτι.
-Δώσε μου ένα στοιχείο. -Όχι.
Σε παρακαλώ. Κερασάκι στην τούρτα;
-Θέλω κερασάκι. -Όχι.
Έχει σχέση με το μονοκιάλι;
Ποιο μονοκιάλι;
Όταν σε κοίταζα κάτω από το τραπέζι,
πράγμα που συνηθίζω ως φαν σου,
είδα ότι κοίταζες τον ουρανό με μονοκιάλι.
Γιατί;
Επειδή...
-η παρατήρηση πουλιών είναι ιν. -"Τα πουλιά είναι ιν!"
Περίμενε να το ακούσουν τα μέλη του φαν κλαμπ Εσμέ Σκουάλορ!
Είσαι τόσο υπέροχα αδιάκριτος, θα ξέρεις διάφορες πληροφορίες.
Να τι θα κάνουμε.
Θα σου πω για το μυστικό υλικό που θα μπει στα ορεκτικά,
αν μου πεις για το άτομο που κάλεσε κόσμο στο ξενοδοχείο.
Τα αρχικά του είναι ΖΣ.
Εσύ θα έπρεπε να ξέρεις ποιος είναι ο ΖΣ!
-Είναι... -Χαζέ τουρτομυριστή!
Ο γκρουμ στέκεται εκεί
αντί να μου φέρει το παγωτό χωνάκι χωρίς λακτόζη!
Συγγνώμη, Καρμελίτα.
Μη βιάζεσαι. Πώς ξέρει ένας γκρουμ το όνομα της κόρης μου;
Είναι στη βάρκα.
Έτσι εξηγείται.
Ξέχασα να σου πω να μου φέρεις και κάτι ακόμα.
Θέλω ένα ψαροντούφεκο.
Με συγχωρείτε, κύριε.
-Υπάρχει πρόβλημα; -Μου ζήτησαν κάτι που δεν πρέπει να δώσω.
Δουλειά σου είναι να δίνεις αυτό που σου ζητούν.
Μα να δώσω ψαροντούφεκο στην Καρμελίτα;
Αν δεν το δώσεις, θα φανεί ύποπτο.
Το ΠΣΕ γνωρίζει τις προθέσεις της και τις έλαβε υπόψη.
Ενίοτε κάτι που φαίνεται λάθος αποτελεί μέρος σχεδίου.
Μπορώ να σε εμπιστευτώ;
Εγώ εσάς;
Το ρολόι στην υποδοχή του ξενοδοχείου Ντενουμάν είναι θρύλος,
που εδώ σημαίνει "διάσημο για τον δυνατό ήχο του".
Ο ήχος που βγάζει μοιάζει με μια λέξη
η οποία περιγράφει τη Βάιολετ
καθώς ανέβαζε ένα ψαροντούφεκο στον χώρο ηλιοθεραπείας.
Ευτυχώς που ήρθες αμέσως.
Χτύπησα προ διλέπτου, είναι επείγον.
-Μπαμπς; -Πώς ξέρεις το όνομά μου;
Είναι στο καρτελάκι.
Έτσι εξηγείται.
Είμαι πολύ νευρική.
Ένας που εμπιστεύτηκα με έδεσε,
μου έκλεψε το ντοσιέ και έκαψε το νοσοκομείο μου. Πάει το ντοσιέ.
Τι θα θέλατε;
Ναι, είναι φοβερό. Θα συναντήσω τον φίλο μου στη σάουνα,
αλλά εδώ δεν υπάρχει οργάνωση
και δεν ξέρω πού είναι.
Η θρησκεία έχει τον αριθμό 200 στη βιβλιοθηκονομία
και η σάουνα είναι τόπος διαλογισμού.
Άρα είναι στον δεύτερο όροφο.
Θεέ μου, είσαι έξυπνος.
Σκέφτηκες να γίνεις γιατρός;
Από εδώ, κυρία μου.
Ο φίλος σας θα είναι μέσα.
Ποιος είναι; Δεν βλέπω τίποτα με τόσο ατμό.
Η φιλενάδα σου. Και ο γκρουμ.
Ο γκρουμ!
Θέλω ένα υδατώδες μαρτίνι.
Έχω εθιστεί, αν και δεν είναι της μόδας.
Είστε ζευγάρι;
Ναι, γνωριστήκαμε σε ομάδα στήριξης τρομοκρατημένων από την Εσμέ Σκουάλορ
και ερωτευτήκαμε τρελά.
Έτσι δεν είναι, έρωτα της ζωής μου;
Δεν είναι καθόλου ψέμα, φωτιά των λαγόνων μου.
Πάω για το μαρτίνι.
Έφυγε.
Έχω αγχωθεί. Πόσο θα κρατήσει αυτή η κωμωδία;
Υπάρχουν εχθροί στο ξενοδοχείο.
Παριστάνουμε το ζευγάρι, για να βοηθήσουμε τους Μποντλέρ.
Αυτό είπε ο ΖΣ στο τηλεγράφημα.
Οι Μποντλέρ.
Τους άφησα να φύγουν. Φρικτό λάθος.
Εγώ άφησα τον ψευτογιατρό σχεδόν να τους αποκεφαλίσει.
Θα περιμένουμε ως την Πέμπτη
που θα τελειώσουν τα ατυχή γεγονότα
και θα γυρίσω στον έρωτα της ζωής μου.
Γνωριστήκαμε σε ομάδα στήριξης ατόμων με φρικτούς συντρόφους.
Έλαβε κι αυτός τηλεγράφημα, αλλά δεν ήρθε.
Έχει δουλειά στο πριονιστήριό του.
Κι εγώ έχω κάποια.
Έλαβε τηλεγράφημα, μα δεν μπορεί να έρθει. Είναι φυλακή για ληστεία τράπεζας.
Ο ΖΣ είπε ότι κάλεσε όσους ξέρουν τους Μποντλέρ,
άρα είναι λογικό.
Συγγνώμη, έχω τηλεγράφημα από τον ΖΣ,
αλλά πρέπει να μου πείτε το όνομά του.
Εννοείς από τη ΖΣ, είναι γυναίκα.
Νόμιζα ότι ήταν καπετάνιος.
Για δες.
Τι έχουμε εδώ;
Μάλλον ντύθηκα υπερβολικά.
Αίμα είναι.
Εδώ είσαι, γκρουμ. Σου έχω μια δουλειά.
Να κρεμάσουμε αυτό από το παράθυρο του 598.
Αλλά προσοχή!
Κολλάει τόσο, που ό,τι αγγίζει το παγιδεύει.
Μυγοπαγίδα είναι;
Ναι, αλλά το πρόβλημά μας είναι τα πουλιά.
Θα βάλουμε μυγοπαγίδα σε παράθυρο για να πιάσετε πουλιά; Παράξενο.
Ενίοτε κάτι παράξενο αποτελεί μέρος σχεδίου.
Μπορώ να σε εμπιστευτώ;
Εγώ εσάς;
Όπως ξέρετε, ο ήχος του ρολογιού στο λόμπι του ξενοδοχείου
έμοιαζε πολύ με μια λέξη.
Αυτή η λέξη περιέγραφε τον Κλάους
καθώς κρεμούσε μια πτηνοπαγίδα από τον πέμπτο όροφο.
Παράξενο. Θα ορκιζόμουν ότι μου χτύπησαν την πόρτα.
Εδώ είσαι.
Χτύπησα προ διλέπτου,
όσο παίρνει να πας από τον τρίτο στο λόμπι,
άρα δεν ήρθες νωρίς, ούτε αργά. Πολύ κοντούς γκρουμ έχει εδώ.
Σε απεχθάνομαι.
Δεν ξέρω τι μου λες.
Έχω σημαντική συνάντηση στο εστιατόριο, στο 954,
αλλά η γραμματέας μου, η Τζάκλιν, πήγε στη Γουίνιπεγκ
και η άλλη, που δεν μου είπε ποτέ το όνομά της,
παραιτήθηκε ξαφνικά το πρωί.
Οπότε, έχεις εμπειρία ως γραμματέας;
Ναι.
Έξοχα. Ακολούθησέ με.
Μου θυμίζεις ένα παιδί που ξέρω. Προφανώς δεν είσαι εκείνη.
Γιατί ένα παιδί να δουλεύει σε ξενοδοχείο ως γκρουμ;
Μάλλον λαχταρώ να δω γνώριμα πρόσωπα.
Είμαι ο Λάρι, ο σερβιτόρος σας. Θέλετε ινδικό φαγητό;
Στο 954, που είναι ο αριθμός για Ινδία και νότια Ασία,
σερβίρουμε ποικιλία ινδικών πιάτων.
Η γαστρονομική τους παράδοση συναρπάζει.
Ένα ποτήρι γάλα.
-Δεν θα διευρύνετε τους ορίζοντές σας; -Όχι. Φοβάμαι τους ξένους.
Ένα ποτήρι γάλα. Και κάτι για να τσιμπήσει η μικρή κυρία.
Θα ορκιζόμουν ότι τον έχω ξαναδεί. Είναι παράξενο.
Το ξενοδοχείο είναι γεμάτο γνώριμα πρόσωπα.
Εσείς θα είστε ο ΖΣ.
Λέγε με Σνίκετ.
Ζακ Σνίκετ. Δεν γνωριζόμαστε.
Και βέβαια δεν γνωριζόμαστε.
Ίσως ξεχνάω ονόματα, μα ποτέ δεν θυμάμαι πρόσωπα.
Για δες. Ένα μικρό παιδί.
Ως βιβλιοφάγος, ευυπόληπτος και ζωντανός πολίτης, λατρεύω τα παιδιά.
Τα λατρεύω, που να πάρει!
Είναι κάπως ανησυχητικό το πόσο λατρεύω τα παιδιά.
Γι' αυτό δεν θα σε αφήσω από τα μάτια μου.
Είναι γραμματέας μου. Τυπικά είναι γκρουμ.
Αρχίζουμε;
Προμηθευτήκατε τα στοιχεία που ζήτησα;
Λέω "προμηθευτήκατε" αντί για μια κανονική λέξη,
γιατί εγώ, ο Ζακ Σνίκετ,
είμαι ένας ανυπόφορος ξερόλας και φιγουρατζής.
-Πήρα το τηλεγράφημά σας. -Που υπέγραψα ως ΖΣ.
Που υπογράψατε ως ΖΣ, ναι.
-Που είναι σίγουρα τα αρχικά μου. -Σίγουρα.
Όπως ζητήσατε, βρήκα όλα τα στοιχεία για τους Μποντλέρ
και ό,τι θα ενοχοποιούσε τον Κόμη Όλαφ.
Τέλεια. Τα παίρνω.
Σκέφτηκα ότι θα ήμουν ασυνεπής αν παρέδιδα ελλιπή φάκελο.
Ζητήσατε τα πάντα, οπότε έψαξα κι άλλο, και ξέρετε τι βρήκα;
Τι;
Τα πάντα.
Χτένισα χιλιάδες έγγραφα,
μέχρι που βρήκα όλα τα σχετικά στοιχεία.
-Πολύ κουραστικό. -Ευχαριστώ.
Μια τράπεζα είναι σαν βιβλιοθήκη, αν και απαγορεύεται το χάζεμα.
-Και έκανα μια σοκαριστική ανακάλυψη. -Ότι πρέπει να βγαίνετε πιο πολύ;
Δεν είναι απλώς μια συλλογή εγγράφων
που εξιστορούν τη δυστυχία κάποιων παιδιών.
Όλα μαζί, αποτελούν μια πλήρη ιστορία αδικίας,
που διέπραξαν ένας αχρείος, η δόλια φιλενάδα του
και διάφοροι ανίκανοι σε πόστα εξουσίας,
που τον βοηθούν, οικειοθελώς ή μη, στην πορεία.
Της έδωσα και τίτλο.
Η Πλήρης Ιστορία της Αδικίας
ή Όνειρα Λαμογιάς Άκρως Φονικά.
Ο-Λ-Α-Φ.
Κύριε Πόε, είναι σοκαριστική εξέλιξη.
Υπόσχομαι να φυλάω τον φάκελο, αλλιώς να μη με λένε Ζακ Σνίκετ,
πομπώδη καλοθελητή, που δεν είναι νεκρός.
-Δεν είναι ο φάκελος. -Πώς;
Είναι ευρετήριο. Ο φάκελος είναι τεράστιος.
Τον φέρνει άλλος πελάτης, που ζήτησε τα ίδια στοιχεία.
-Έχετε τα ίδια αρχικά. -ΖΣ.
Λάρι.
Εκπλήσσομαι που σε βλέπω εδώ.
Ξέχασα το γάλα.
-Είναι στον δίσκο. -Θα το πω στον σεφ.
-Παράξενο σέρβις. -Εστιατόρια ξενοδοχείων.
Πείτε μου, ποιος είναι ο άλλος ΖΣ
που ενδιαφέρεται για τους Μποντλέρ;
Δεν μπορώ να το συζητήσω. Είναι εμπιστευτικό.
Προσποιηθείτε ότι η ζωή σας εξαρτάται από αυτό.
Τα πράγματα είναι πιο άσχημα απ' ό,τι νόμιζα.
Πότε θα έρθει ο ΖΣ;
Ο αληθινός, όχι ο απατεώνας μέσα.
Απόψε. Το ίδιο και το πακέτο.
Οι εχθροί παρακολουθούν τον ουρανό.
Αν εμποδίσουν την παράδοση, θα φάμε κοράκια.
Δύσκολα τρώγονται τα κοράκια.
-Ελπίζω να έχουμε ζάχαρη. -Ειδικά αν το μενού έχει μανιτάρια.
Ακούστηκε από την κουζίνα.
Πού πήγε η γραμματέας σας;
Γκρουμ,
πρέπει να πάμε στο 025, στο πλυσταριό.
Πρέπει να τοποθετήσεις αυτήν την κλειδαριά.
Περιπλανιούνται, όπως τα ορφανά και οι γάτες.
Ξέρω πώς να κρατήσω μια γάτα.
Τη γδέρνω ζωντανή.
Αν δείτε τον σερβιτόρο, περιμένω το γάλα.
Πάμε με το ασανσέρ υπηρεσίας.
Μυστήριο.
Ακριβώς. Ενίοτε κάτι που φαίνεται μυστήριο αποτελεί μέρος σχεδίου.
Λάρι, πάψε να μου χαλάς τις σκευωρίες και το γεύμα.
-Δεν δοκίμασες το κάρι. -Είναι πολύ καυτερό.
Δεν σου λείπει μόνο η γνώση της ινδικής κουζίνας.
Σου λείπει η ηθική και η στήριξη. Πού είναι οι δικοί σου;
Οι δικοί σου; Τους σκότωσα όλους.
-Ψεύτικο μουστάκι, νοικιασμένο σμόκιν... -Κλεμμένο είναι.
Δεν φτάνεις τον Ζακ Σνίκετ.
Εγώ δεν θα μαγειρευτώ σε κάρι.
-Με απειλείς; -Έτσι φάνηκε;
-Ναι. -Σε απειλώ.
Θα το δούμε.
Φρανκ, συνοδεύεις τον αχρείο έξω, σε παρακαλώ;
Έρνεστ ήθελες να πεις.
Γιούχου.
Αφήστε με, κρετίνοι.
Καθάρματα.
Βίαιοι απατεώνες.
Είναι προσβολή. Εξοργιστικό.
Δεν φέρονται έτσι σε σερβιτόρο.
Λυπάμαι που τελειώνει έτσι.
Είχαμε διασκεδαστικά τετ α τετ.
Αλλά αυτή η αντιπαλότητα, όπως κι η σος,
παράβρασε πια.
Περιμένεις να μιλήσω;
Όχι, Λάρι, σερβιτόρε σας.
Περιμένω να βράσεις.
Τέλεια. Γράφει "Μόνο στεγνό καθάρισμα".
Ο χώρος πρέπει να είναι ασφαλής.
Μπορώ να σε εμπιστευτώ;
Εγώ εσάς;
Ο ήχος του ρολογιού στο λόμπι περιγράφει τη Σάνι
καθώς μετέτρεπε την είσοδο σε Πόρτα Συνθηματικού Ελέγχου.
Αλλά περιγράφει και την ιστορία των Μποντλέρ,
επειδή όλα όσα νόμιζαν ότι ήξεραν για τη ζωή τους,
την κατάστασή τους και το ξενοδοχείο Ντενουμάν...
ήταν λάθος.
Λάθος.
Όλα είναι λάθος.
Το μέρος είναι γεμάτο γνωστούς, αλλά δεν είναι όλοι ΠΣΕ.
Τους κάλεσε όλους κάποιος ΖΣ,
αλλά όλοι νομίζουν ότι είναι άλλος.
Ο υποδιευθυντής Νέρωνας είπε ότι η Εσμέ τον ξέρει.
Ίσως ο άντρας της, ο Τζερόμ.
Αυτός είπε ότι είναι γυναίκα που μας στηρίζει.
Η γραμματέας του Πόε, η Τζάκλιν Σιέσκα.
Η Μπαμπς λέει ότι είναι καπετάνιος.
Μία από τις μεταμφιέσεις του Κόμη.
Τώρα, κάνει τον Ζακ Σνίκετ. Ούτε αυτός ξέρει τον πραγματικό.
Υπάρχουν κι άλλα μυστήρια. Το πάρτι της Εσμέ και το ψαροντούφεκο;
Ποιος μου έδωσε την πτηνοπαγίδα; Ποιος έβαλε τη Σάνι να κλειδώσει;
Γιατί κοιτάνε τον ουρανό;
Ελέφαντας.
Δεν καταλαβαίνω τι εννοείς.
Κατάλαβα εγώ.
Ο χιουμορίστας Τζον Γκόντφρεϊ Σακς έγραψε ένα ποίημα
που άρεσε στον πατέρα των Μποντλέρ.
Βασάνιζε τα παιδιά του απαγγέλλοντάς το.
Έξι τυφλοί συναντούν έναν ελέφαντα και διαφωνούν για το πώς μοιάζει.
Ο πρώτος πιάνει την ψηλή του πλευρά και τον περνάει για τοίχο.
Ο δεύτερος πιάνει την προβοσκίδα, τον περνάει για φίδι, και ούτω καθεξής.
Το δίδαγμα είναι ότι η παρατήρηση ενός μέρους
διαφέρει από την παρατήρηση του συνόλου.
Αλλά αν μοιραστείς τις παρατηρήσεις σου, θα δεις ότι αυτό που φαίνεται μπερδεμένο
αποτελεί μέρος μεγαλύτερου σχεδίου.
Ή ελέφαντα.
Ακούσαμε μέρη του σχεδίου.
Αν τα ενώσουμε, θα έχουμε όλη την εικόνα. Ο Λάρι ανέφερε ένα πακέτο που φτάνει απόψε
και κάτι κοράκια.
Αν είναι ταχυδρομικά κοράκια,
σαν αυτά με τα οποία η Ισιδώρα έστελνε δίστιχα;
Γι' αυτό η Εσμέ κοιτάει τον ουρανό. Να τι θέλει το ψαροντούφεκο η Καρμελίτα.
Και γι' αυτό έβαλαν την πτηνοπαγίδα.
Αν χτυπηθεί από συγκεκριμένη γωνία, θα χτυπήσει στον πέμπτο όροφο,
και θα κολλήσει στην παγίδα. Το πακέτο θα πέσει κάτω.
-Ίσως και όχι. -Πού αλλού θα έπεφτε;
Είδα έναν αεραγωγό του πλυσταριού. Αν πέσει εκεί; Θα καταλήξει στο...
Πλυσταριό που κλείδωσε η Σάνι. Αν ήταν ο Φρανκ, θα είναι ασφαλές.
Αν ήταν ο Έρνεστ, δεν θα είναι. Και δεν ξέρουμε τι περιέχει.
Ίσως ξέρουμε. Τι ψάχνουν κι οι δύο πλευρές;
-Τη ζαχαριέρα. -Τη ζαχαριέρα.
ΖΣ.
Ναι, στο δωμάτιο 347, παρακαλώ. Πολιτική δικονομία και δικαστήρια.
Δικαστίνα Στράους;
Μποντλέρ!
Γλυκά μου παιδιά!
Για να σας δω!
Κλάους, πώς ψήλωσες έτσι;
Βάιολετ, μεγάλωσες πολύ. Και, Σάνι...
Ακόμα δαγκώνεις.
Μας αναγνωρίσατε;
Νοιάζομαι πολύ για σας, παιδιά.
-Θα σας αναγνώριζα παντού. -Τι κάνετε εδώ;
Μετά τον γάμο-απάτη,
δεν συγχώρεσα τον εαυτό μου που σας απογοήτευσα.
Αποφάσισα να διορθώσω τα πράγματα.
Έψαξα να σας βρω.
Επόμενη στάση, Οδός Χάλια.
Επόμενη στάση, Δακρύβρεχτη Λίμνη.
Επόμενη στάση, τα αποκαΐδια της Φτωχούπολης.
Πράφροκ!
Σκοτεινή Λεωφόρος!
Πουλερικό Σιντριβάνι Ενθάδε!
Επόμενη στάση, Ενδοχώρα!
Τα αποκαΐδια του νοσοκομείου Χάιμλιχ!
Τα αποκαΐδια του Τσίρκου Καλιγκάρι! Και τα Όρη Μορτμέιν!
Αλλά όπου πήγαινα, εσείς είχατε φύγει.
Και πώς μας βρήκατε;
Είχα τη βοήθεια ενός παράξενου βιβλίου.
Το βιβλίο έλεγε για μια μυστική οργάνωση
αφιερωμένη στο σβήσιμο πυρκαγιών.
Το ΠΣΕ.
Ακριβώς.
-Ήθελαν να σας βοηθήσουν. -Τι κάνατε;
Καλύτερα να καθίσουμε πρώτα.
Κατάλαβα ότι δεν είναι αρκετό να σας βρω
όσο ο Κόμης Όλαφ είναι ελεύθερος.
Αλλά αν συγκέντρωνα το ΠΣΕ
και τους μάρτυρες των εγκλημάτων του Κόμη Όλαφ,
το Ανώτατο Δικαστήριο θα άκουγε όλη την ιστορία
και θα τον δικάζαμε επιτέλους.
-Θα δικάσετε τον Κόμη; -Γι' αυτό τους καλέσατε όλους;
-Μας βοηθούσατε τόσο καιρό εν αγνοία μας; -Δεν το έκανα μόνη.
Ο Τζερόμ Σκουάλορ έδωσε στοιχεία για οικονομικά αδικήματα.
Λυπάται που σας απογοήτευσε.
Η Τζάκλιν Σιέσκα κράτησε σημειώσεις και παρείχε ταξιδιωτικές υπηρεσίες.
Ο Ζακ Σνίκετ είναι νεκρός, αλλά η έρευνά του είναι ζωντανή.
Και, φυσικά, διάβασα και για τις πράξεις του καπετάν Χούλιο Κάλπη.
Έστειλα όλα τα στοιχεία της έρευνας σε μια τράπεζα για φύλαξη.
Και ορίστε, όλα τα στοιχεία επιτέλους συγκεντρωμένα.
Η Πλήρης Ιστορία της Αδικίας
ή Όνειρα Λαμογιάς Άκρως Φονικά.
Όλαφ.
Τον προσκαλέσαμε κι αυτόν εδώ.
Οι πηγές μου λένε ότι έφτασε.
Αλλά μετά την Πέμπτη, θα είναι στη φυλακή.
Και όλα τα βάσανά σας θα τελειώσουν επιτέλους.
Τα βάσανά μας θα τελειώσουν όταν θα βρούμε σπιτικό.
Το δικό μου χρειάζεται τρία αξιαγάπητα, έξυπνα, ταλαντούχα παιδιά.
Δηλαδή, αν μπορείτε να με συγχωρήσετε.
Θα το θέλαμε πολύ.
Το εννοείτε;
Φυσικά.
Τότε, αυτή η νύχτα διαφέρει από όλες τις άλλες,
γιατί αυτή η ιστορία επιτέλους τελείωσε.
Είναι αργά. Πάμε για ύπνο.
Αλλά κοιμηθείτε ήσυχοι, Μποντλέρ.
Σύντομα θα είμαστε οικογένεια.
Καθώς οι Μποντλέρ σκέφτονταν το μέλλον με τη Δικαστίνα,
ανυπομονούσαν να πουν στην Κιτ τα νέα.
Αν και αναρωτιόνταν γιατί αργούσε.
Δεν το πιστεύω ότι ζεις. Η Ημερήσια Ακριβολογία είχε επικήδειο.
Μην πιστεύεις τίποτα από όσα γράφει. Αν και έγραψαν το όνομά μου σωστά.
-Πού ήσουν; -Κρυβόμουν.
-Για να νομίζουν οι εχθροί ότι πέθανα. -Και τα αδέλφια σου;
Διάβασα για τον Ζακ. Γι' αυτό γύρισα.
-Να βεβαιωθώ. -Δεν είναι μόνο ο Ζακ.
Ενώ έλειπες, χάσαμε πολλούς καλούς.
Τον Μόντι, την Τζόζεφιν, τους Κουάγκμαϊρ.
Και την Μπεατρίς;
Λέμονι, λυπάμαι πάρα πολύ.
Έχασα πάρα πολλά.
Σαν να βρέθηκα στη μέση της ιστορίας κάποιου άλλου.
Μπορεί να γίνει και δική σου. Βοήθησέ μας.
Δεν μπορώ. Ήσουν εκεί, τη βραδιά στην Όπερα.
Ξέρεις ότι φταίω για όσα έγιναν.
Τα δεινά του κόσμου δεν οφείλονται σε ένα άτομο.
Θα φταις αν δεν κάνεις κάτι.
Έλα στο ξενοδοχείο μαζί μου. Έλα στο ΠΣΕ. Έλα μαζί μας.
-Τι να κάνω εγώ; -Δεν πέθανες ακόμα. Κάνε κάτι.
-Σε είδα με... -Είναι καλός.
Χαίρομαι για εσένα.
Τέσσερα παιδιά.
-Έχασα πολλά. -Τέσσερα;
Ένα στην κοιλιά. Και σε είδα με άλλα τρία.
Λέμονι, αυτά δεν είναι δικά μου.
Είναι οι Μποντλέρ.
-Εννοείς ότι είναι... -Φωτοβολίδα.
Μοιάζει με σπίτι-αερόστατο.
Οι Κουάγκμαϊρ. Κι ένα σμήνος αετών. Θα το ρίξουν.
Το Κουίκουεγκ είναι εδώ.
-Θα πάω να τους σώσω. -Κιτ.
Πώς να βοηθήσω;
Έχεις ακόμη άδεια οδηγού ταξί;
Είσαι ξύπνια;
-Δεν μπορώ να κοιμηθώ. -Ούτε εγώ.
Οι καναπέδες είναι άβολοι.
Δεν είναι αυτό. Κάτι με ενοχλεί.
Κι εμένα.
Ξέρουμε τη ΖΣ. Και ότι έρχεται η ζαχαριέρα.
Τι ρόλο παίζει; Ποιος έβαλε την κλειδαριά στο πλυσταριό;
Αυτό είναι το θέμα.
Ήσουν με τον Φρανκ ή τον Έρνεστ στις τρεις.
Άκουσες το ρολόι.
Η Σάνι ήταν με τον άλλον.
-Και... -Ήμουν κι εγώ με έναν αδελφό.
Και οι τρεις ήμασταν ταυτόχρονα με έναν τους.
-Δύο αδελφοί μπορεί να είναι σε δύο μέρη. -Δεν γίνεται να είναι σε τρία.
Μακάρι να ήταν βιβλιοθήκη.
Θα βρίσκαμε απαντήσεις με το ταξινομικό σύστημα.
Υπάρχει ταξινομικός αριθμός για μυστήρια;
Ο 135. Το σκέφτηκα ήδη.
Αλλά δεν υπάρχει δωμάτιο 135.
Ίσως δεν είναι δωμάτιο.
Θυμάσαι όταν μέναμε σε ξενοδοχείο
και πατούσαμε πολλά κουμπιά μαζί για πλάκα;
Ο μπαμπάς έλεγε ότι έτσι δεν ξέρεις πού πας.
Ας δοκιμάσουμε.
-Πάμε κάτω. -Στο υπόγειο.
-Εδώ είναι το πλυσταριό. -Δεν σταματάει.
Θα έχει δεύτερο υπόγειο.
Μοιάζει με καρτοκατάλογο βιβλιοθήκης.
Κάποιος συντηρούσε ένα βιβλίο.
-Η κόλλα είναι υγρή. -Το τσάι ζεστό.
Κιτ, εσύ είσαι;
Δεν είστε η Κιτ.
-Κι εσείς δεν είστε ο Φρανκ. -Ούτε ο Έρνεστ.
-Οι Ντενουμάν δεν είναι δίδυμοι. -Αλλά τρίδυμοι.
Η Κιτ είπε ότι είστε έξυπνοι.
Με λένε Ντιούι Ντενουμάν. Χαίρω πολύ.
-Γιατί δεν μας το είπε η Κιτ; -Γιατί ζω κρυφά.
Με βολεύει, γιατί δουλεύω μυστικά.
Το ξενοδοχείο Ντενουμάν δεν είναι οργανωμένο σαν βιβλιοθήκη.
Είναι βιβλιοθήκη.
Συλλέγουμε αναφορές από κάθε πράκτορα, ερευνητή,
εφευρέτη, επιστήμονα, εξερευνητή, χαρτογράφο,
ποιητή, δημοσιογράφο, ερπετολόγο, οπτομέτρη, σεφ, σερβιτόρο, ταξιτζή,
καπετάνιο, σκηνοθέτη, μπαλαρίνα, παιδικό συγγραφέα και ορειβάτη.
Οι εθελοντές μας είναι παντού, παρατηρούν
και γράφουν τα πάντα σε βιβλία.
Αυτά τα βιβλία περνάνε από ασφαλή μέρη,
από νοσοκομεία μέχρι τσίρκα, και καταλήγουν εδώ...
στο Τελευταίο Ασφαλές Μέρος.
Μετά το σχίσμα, είναι πολύ σημαντικό να κρατάμε την έρευνά μας ασφαλή.
Ενώ οι άλλοι δύο διευθύνουν,
εγώ εργάζομαι στη σκιά.
-Φτάσαμε. -Πού είναι η βιβλιοθήκη;
Κάτω από την επιφάνεια.
-Είναι υποβιβλιοθήκη. -Είναι κάτω από τη λίμνη.
Αν οι εχθροί μας κάψουν το ξενοδοχείο, θα είναι ασφαλής.
Είναι μυστική.
Τότε, γιατί μας το λες;
Μετά την Πέμπτη, θα φύγω με την Κιτ και το παιδί μας.
Το Τελευταίο Ασφαλές Μέρος χρειάζεται νέο βιβλιοθηκονόμο. Ή τρεις.
-Μας δίνεις τη βιβλιοθήκη σου; -Διάβασα για σας, Μποντλέρ.
Βάιολετ, επινόησες φοβερά πράγματα υπό μεγάλη πίεση.
Φαντάσου τι θα κάνεις όταν θα έχεις χρόνο και εφόδια.
Κλάους, οι ερευνητικές ικανότητές σου
είναι επιπέδου έμπειρου βιβλιοθηκονόμου.
Χρησιμοποίησέ τες στη σπουδαία μας βιβλιοθήκη.
Σάνι, άκουσα υπέροχα σχόλια για τη μαγειρική σου.
Δεν υποτιμούμε την προσφορά της καλής μαγειρικής στον κόσμο.
Την Πέμπτη, ο Κόμης θα πάει φυλακή. Θα χρειαστείτε σπίτι. Γιατί όχι εδώ;
Η Δικαστίνα μάς θέλει κοντά της.
-Υποσχέθηκε να μας κρατήσει ασφαλείς. -Και θα το κάνει.
Αλλά δεν είστε πια παιδιά. Αρκεί πραγματικά μια ασφαλής ζωή;
Προτού απαντήσουμε, πρέπει να μάθουμε κάτι.
Τι περιέχει η ζαχαριέρα;
Ενδιαφέρουσα ερώτηση.
Σας έψαξα στο ξενοδοχείο,
και δεν ήταν εύκολο, λόγω της κακής οργάνωσης.
Αλλά επιτέλους σας τσάκωσα.
Έχει ταξινομικό σύστημα βιβλιοθήκης.
Δεν μας τσάκωσες. Στεκόμαστε στην άκρη μιας λίμνης.
Έτσι νομίζετε εσείς.
Ο άντρας δίπλα σας είναι συνεργάτης μου.
Δώσ' τους μου, Έρνεστ.
Δεν είμαι ο Έρνεστ.
Τότε, δώσ' τους μου, Φρανκ.
Να κάνετε διαφορετικό χτένισμα για να σας ξεχωρίζω.
Ούτε ο Φρανκ είμαι.
Δεν μπορεί να είσαι ο Ντιούι.
Είναι μύθος, όπως οι μονόκεροι και ο Βέρντι.
Ο Βέρντι ήταν Ιταλός συνθέτης.
Είσαι σε μειονεκτική θέση. Πολλοί εθελοντές ήρθαν νωρίς,
όπως κάνουν οι ευγενείς, ενώ οι δικοί σου, οι κακοί, θα φτάσουν αργά.
Εννοείται. Το να φτάνεις νωρίς είναι άουτ. Η αργοπορία είναι στη μόδα.
Ποιος θέλει να με δει να καμακώνω τουρτομυριστή;
Μην το κραδαίνεις αυτό, μικρή. Είναι επικίνδυνο.
Πρέπει να εξασκηθώ.
Είπες ότι αν χτυπήσω κοράκι, θα με μάθεις να φτύνω
σαν αληθινός καουμπόι υπερήρωας πειρατής με μπάλα.
Εσμέ Σκουάλορ, Καρμελίτα,
η βιβλιοθήκη μου έχει στοιχεία για τις απάτες σας.
Βιβλιοθήκη; Θα πιστέψω ότι είσαι ο Βέρντι.
Εννοείς ο Ντιούι Ντενουμάν.
Ο Ντιούι Ντενουμάν;
Σαν τον μονόκερο; Τι εξαίσιο!
Ελπίζω να έρθεις στο κοκτέιλ πάρτι μου.
Θα έχουμε μανιτάρια.
Το Μεδουσοειδές Μυκήλιο. Θα σας δηλητηριάσουν στο πάρτι!
Με το ΠΣΕ εκτός, θα κλέψω την περιουσία των Μποντλέρ
και ό,τι άλλο γουστάρω.
Δεν θα ελευθέρωνες το Μυκήλιο χωρίς τη ζαχαριέρα.
Μιας και το ανέφερες,
όταν σκοτώσουμε το κοράκι, θα πάρουμε τη ζαχαριέρα από το πλυσταριό.
Μόνο που ένας ενοχλητικός εθελοντής τής έβαλε κλειδαριά του ΠΣΕ.
Είσαι ικανή, Εσμέ.
Δεν σου αξίζει να είσαι δεύτερο βιολί
στην τελευταία σειρά της τριτοκλασάτης ορχήστρας του Κόμη.
Δεν είμαι ποτέ δεύτερη.
Αν είσαι στ' αλήθεια ο Ντιούι, ξέρεις για τη ζαχαριέρα,
για το περιεχόμενο και τη σημασία του.
Ξέρεις ότι μου ανήκει.
Η ζαχαριέρα, όχι το περιεχόμενο.
Η Μπεατρίς μού την έκλεψε.
-Υπάρχουν και χειρότερα. -Σίγουρα.
Δώσε τον κωδικό της πόρτας, αλλιώς η μικρή θα σε καμακώσει.
Δεν ρίχνω, αν δεν μου μάθει ο Κόμης να φτύνω.
Θα κάνεις ό,τι σου πω. Ήδη σου αγόρασα το γελοίο κοστούμι.
Μάθε με!
Μάθε με να φτύνω!
Ρίξε το καμάκι!
Μάθε με!
-Ρίξε το καμάκι! -Μάθε με να φτύνω!
Δεν θα σε μάθω να φτύνεις όσο ζω κι αναπνέω!
Ζήτα συγγνώμη από την κορούλα μας!
Δεν είναι η κορούλα μας, αλλά ένα κακομαθημένο παλιόπαιδο.
Βαρέθηκα να παριστάνω ότι είμαστε οικογένεια!
Και βαρέθηκα να έχω φιλενάδα που υπονομεύει την εξουσία μου!
-Δεν έχεις την περιουσία μας εξαιτίας της. -Εσύ μην ανακατεύεσαι!
Χωρίς αυτή, θα ήσουν πλούσιος, κι εμείς νεκροί.
Ναι, έχουν δίκιο. Θα ήμουν πλούσιος.
Θα ήταν νεκροί.
Ποτέ δεν νοιάστηκες για μένα, Εσμέ.
Σε νοιάζει μόνο η ζαχαριέρα,
τα δωρεάν μαθήματα υποκριτικής και τι είναι ιν και άουτ.
Να τι είναι ιν και τι άουτ.
Το να σε υποτιμά συνεχώς
κάποιος με μπατζάκι που δεν φτάνει στον αστράγαλο είναι άουτ.
Να είσαι δεύτερος σε γελοίες σκευωρίες σε απομακρυσμένες περιοχές,
είναι εξαιρετικά άουτ!
Αυτό θα σου αρέσει, αγάπη.
Το να χάνεις συνεχώς από τρία παιδιά.
Δες τα! Είναι τρία ανήλικα!
Αλλά σε νικούν κάθε φορά!
Αυτό είναι το πιο άουτ από όλα!
Εσμέ...
απολύεσαι.
Και σε χωρίζω.
Δεν μπορείς να με χωρίσεις.
Κανείς δεν το έχει κάνει ποτέ.
Γι' αυτό νιώθω τόση ικανοποίηση.
Θε...
Θες να φύγω από τη ζωή σου;
Εν... τε... λώς.
Δεν είπε την τελευταία της λέξη η Εσμέ Ζίζι Ζένεβιβ Σκουάλορ.
Πάμε, αγάπη μου.
-Ο Κομάκος δεν είναι πια μπαμπάκας μου; -Ούτε δικός μου.
-Μποντλέρ. -Πάτε κάπου;
Άσε το όπλο. Έχασες τους δικούς σου.
Δεν τους χρειάζομαι.
Θέλω μόνο την περιουσία των Μποντλέρ και τις φράσεις για να ανοίξω την πόρτα.
Ακόμα κι αν την ανοίξεις, θα βρεις μόνο άπλυτα. Είναι αντιπερισπασμός.
Μπορεί να έχω όμορφη και νεανική λάμψη,
αλλά δεν γεννήθηκα χτες.
Θα μετρήσω ως το δέκα.
Ένα.
-Δύο. -Αν τον πυροβολήσεις,
-θα πυροβολήσεις εμένα. -Εντάξει. Τρία.
Κι εμένα.
-Ακόμα καλύτερα. Τέσσερα! -Μποντλέρ.
Αν μας σκοτώσει, δεν θα πάρει την περιουσία.
Υπάρχει και το μωρό. Πέντε!
Έχεις την επιλογή να μην τραβήξεις τη σκανδάλη.
Κι εσείς έχετε την επιλογή να πεθάνετε από καμάκι. Έξι!
Επτά.
Οκτώ.
Εννέα.
Δεν χρειάζεται να το κάνεις.
Μόνο αυτό ξέρω να κάνω.
Τι γίνεται εκεί έξω;
Θεέ μου, χτυπήθηκε!
Υπάρχει μια όπερα, Η Δύναμη του Πεπρωμένου,
που έγραψε ο συνθέτης Τζουζέπε Βέρντι.
Στα ιταλικά λέγεται La Forza del Destino, που σημαίνει το ίδιο.
Το πεπρωμένο είναι μια έννοια που συνήθως προκαλεί διαφωνίες.
Μερικοί πιστεύουν ότι είναι κάτι που δεν μπορείς να αποφύγεις,
όπως ο θάνατος και το ξινισμένο τσίζκεϊκ.
Άλλοι νομίζουν ότι πρόκειται για μια αόρατη δύναμη,
που καθοδηγεί τους ανθρώπους στη ζωή,
σαν να ήταν απλώς οι ήρωες μιας όπερας.
Στην όπερα Η Δύναμη του Πεπρωμένου,
οι ήρωες μαλώνουν, ερωτεύονται,
πάνε σε μοναστήρια, κάνουν μονομαχίες
και ρίχνουν ένα όπλο στο πάτωμα,
που εκπυρσοκροτεί και σκοτώνει κάποιον τυχαία.
Η όπερα είναι τραγωδία,
όπως και η ιστορία των Μποντλέρ,
που θα ζούσαν ένα παρόμοιο περιστατικό.
Είπα, Θεέ μου, χτυπήθηκε!
Κιτ.
-Ντιούι! -Ντιούι!
Οι επιπτώσεις θα αναστάτωναν τη ζωή τους, όπως ο κυματισμός τη λίμνη.
Τι θα κάνουμε;
Μποντλέρ! Τον χτυπήσατε με ψαροντούφεκο,
όπως και τον άλλον, που δεν καλοείδα.
Περιμένετε εδώ να φέρω τον διευθυντή.
Αυτός ήταν ο διευθυντής.
Τι συμβαίνει;
-Τι φασαρία είναι αυτή; -Τι τρέχει εκεί κάτω;
Η ζαχαριέρα.
Η Κιτ.
Βάιολετ, Κλάους και Σάνι Μποντλέρ.
Με λένε Λέμονι Σνίκετ.
Υποτιτλισμός: Ελιάνα Τσακίρη